Quran 6:145 – Prohibition For Specific Food Applicable To The Direct Addressees
آپ نے تین سوال کیے ہیں۔ صرف پہلے کا جواب دیا جا رہا ہے۔ باقی کے سوالوں کے لیے الگ الگ پوسٹ کیجیے۔ سورہ انعام آیت 145 میں جو الفاظ ہیں: قُل لَّا أَجِدُ فِي مَا أُوحِيَ إِلَيَّ مُحَرَّمًا عَلَىٰ طَاعِمٍ يَطْعَمُهُ اس میں کھانے والا جو کھا سکتا ہے کہ الفاظ اسے عموم کا درجہ دیتے ہیں۔ دوسرے یہ کہ ان کے علاوہ بھی اگر کچھ حرام ہے تو وہ بھی قرآن سے معلوم ہونا ضروری ہے۔ رہے کتے بلی یا اور بے شمار حرام جانوروں کا حرام ہونا تو اس کی مکمل فہرست نہ قرآن میں ہے نہ حدیث میں۔ بالآخر کوئی اصول ہی طے کرنا ہوگا کہ کن جانوروں کو حرام سمجھیں۔ اس بنا پر یہ بتایا گیا کہ کچھ محرمات فطرت ہیں یعنی فطرت خود ہی بتا دیتی ہے کہ اسے نہیں کھانا۔ چنانچہ انسانوں کی اکثریت بغیر کسی دینی رہنمائی کے بھی بہت سے جانوروں کے نہ کھانے پر اتفاق رکھتی ہے۔ شریعت نے انھیں جانوروں کی حرمت کا ذکر کرنا تھا جو کھانے والا حلال سمجھ کر کھا سکتے تھے۔ اسی کا ذکر کیا گیا ہے مذکورہ آیت میں۔